Item sorores Margareta Arwidzdottr et Katherina Erikxdottr de Dacia transierunt tunc tercia vice ad Finlandiam, videl. dominica quarta pasche, quæ erat II ydus Aprilis [anno MCDXLIIII], et concomitabantur eas duo fratres vid. Johannes Bernardi, qui redierat anno præterito ad monasterium de Finlandia non vocatus circa festum assumpcionis b. virginis et stetit pro hospite seu peregrino usque ad illud tempus, quia non vacavit sibi locus de XIII sacerdotibus, et fr. Clemens, qui præterito anno vocatus a conventu de Finlandia venit ad monasterium post festum omnium sanctorum et occupauit locum diaconi tunc vacantem et officium tenuit simpliciter; et quia non vacabat locus et officium prædicatoris, transiit iterato cum sororibus ad Finlandiam, quia sic voluit et affectabat.